Diari Oficial de la Generalitat Valenciana


Sumari del DOGV 7776, del 06-05-2016 (2016/2759)

RESOLUCIÓ de 12 d'abril de 2016, de la Direcció General d'Habitatge, Rehabilitació i Regeneració Urbana, per a la renovació del reconeixement del distintiu de qualitat Marca AW Armaduras pasivas, amb la referència 0701P12/16.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2759


Data del document
:   12-04-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 12 d'abril de 2016, de la Direcció General d'Habitatge, Rehabilitació i Regeneració Urbana, per a la renovació del reconeixement del distintiu de qualitat Marca AW Armaduras pasivas, amb la referència 0701P12/16.  
 [2016/2759]  
Dolores Gil Salinas, en nom i representació d'All World Certificación, SLU, domiciliada en el Parc Tecnològic, avinguda de Benjamín Franklin, 19, de Paterna (València), ha sol·licitat la renovació del reconeixement oficial del distintiu de qualitat Armaduras Pasivas, actualment denominat Marca AIDICO Armaduras Pasivas Ferralla, reconeguda per la Direcció General Obres Públiques, Projectes Urbans i Habitatge, amb la referència 0701P12/15.  
L'expedient per al reconeixement d'aquest distintiu s'ha tramitat de conformitat amb la Llei 30/1992, de 26 de novembre, modificada per la Llei 4/1999, de 13 de maig, i per mitjà d'aquest s'ha comprovat el compliment dels requisits exigits pel Decret 1/2015, de 9 de gener, del Consell de la Generalitat Valenciana, pel qual s'aprova el Reglament de gestió de la qualitat en obres d'edificació.  
  
En virtut d'això, i a proposta del Servei de Rehabilitació, esta direcció general resol:  
  
Primer  
Renovar el reconeixement del distintiu de qualitat que atorga All World Certificación, SL per a Armaduras Pasivas amb la denominació Marca AW Armaduras pasivas, amb la referència 0701P12/16.  
La Marca AW Armaduras pasivas és una marca d'acord amb el procés de fabricació i producte final de les armadures passives que empara les característiques previstes en els articles 69.1, 69.2, 69.3, 69.4, 69.5, 69.6, 69.7, 87, 88.1, 88.2, 88.3, 88.4, 88.5, 88.6 i annexos 21 i 23 de la Instrucció de Formigó Estructural (EHE) aprovada per Reial Decret 1247/2008, de 18 de juliol.  
En funció del tipus d'armadures passives fabricat, les característiques principals que se certifiquen en cada cas són:  
Armadura elaborada: comprovació de la geometria respecte als plans o fulls d'anotacions.  
Armadura elaborada adreçada: altura de corruga i assaig de tracció.  
  
Armadura elaborada tallada: longitud de tall dins de toleràncies.  
  
Armadura elaborada doblegada: comprovació dels diàmetres mínims del mandrí.  
Armadura elaborada amb soldadura resistent: assaig de tracció i aptitud al doblegat (doblegat-desdoblegat o doblegat simple).  
Ferralla armada (lligada o soldada): comprovació de la geometria respecte als plans o fulls d'anotacions (inclou la comprovació de l'equidistància d'estreps).  
Ferralla armada per mitjà de soldadura no resistent: inspecció visual de la soldadura, assaig de tracció i d'aptitud al doblegat (doblegat-desdoblegat o doblegat simple).  
El distintiu de qualitat es concedeix a una única instal·lació industrial fixa de ferralla, i comprén des de la recepció de la matèria primera fins a l'entrega del producte en l'obra o sobre camió.  
  
Segon  
L'abast del reconeixement de la Marca AW Armaduras pasivas és l'indicat en el Decret 1/2015, de 9 de gener, del Consell de la Generalitat Valenciana, pel qual s'aprova el Llibre de Gestió de Qualitat d'Obra, LG14.  
  
Tercer  
La validesa del reconeixement del distintiu Marca AW Armaduras pasivas serà pel període de dos anys naturals comptadors a partir de la data d'aquesta resolució, i quedarà supeditat al compliment de les condicions establides en el Decret 1/2015, de 9 de gener, del Consell. El reconeixement podrà prorrogar-se per igual període tantes vegades com ho sol·licite l'entitat de certificació.  
  
Quart  
Qualsevol variació en les condicions que serviren de base per al reconeixement del distintiu Marca AW Armaduras pasivas haurà de ser comunicada a aquesta direcció general en el moment en què es produïsca.  
  
Contra aquesta resolució, que no posa fi a la via administrativa, es pot interposar recurs d'alçada davant de la Secretaria Autonòmica d'Habitatge, Obres Públiques i Vertebració del Territori, en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
La present resolució es publicarà en el Diari Oficial de la Comunitat Valenciana per a coneixement general.  
  
València, 12 d'abril de 2016. El director general d'Habitatge, Rehabilitació i Regeneració Urbana: Alberto Sanchís Cuesta.